
Protocol d’ús expositiu espai sala Piquet
1. Usos de la Sala Piquet
Es tracta d’una sala polivalent adequada per:
· Exposicions
· Conferències
· Xerrades
· Reunions
· Recitals de música de petit format
· Projeccions audiovisuals
· Tallers 
2. La Sala Piquet com a espai expositiu
· L’espai expositiu de la Sala Piquet es concreta en una paret de 12 metres, tres espais entre les finestres i de forma temporal la paret frontal que a la vegada és utilitzada com a pantalla per projeccions audiovisuals.
· La sala disposa de guies de sustentació en totes les parets i d’il·luminació específica per les obres exposades.
· L’ús de la Sala Piquet estarà supeditat respecte a Reglament d’Ús de les Sales de l’Ateneu (RUS) del qual se’n lliurarà un exemplar a la persona que es faci responsable del lloguer en el moment de fer la reserva.
· Les exposicions a l’Espai Ateneu de la Sala Piquet seran d’una durada de dues setmanes i tres dies, amb obertura al públic de 10:00 a 13:00 h i de 16:30 a 20:30 h, de dilluns a divendres. El juliol l’entitat només obre pels matins.
· En tractar-se d’una sala polivalent, aquesta pot tenir altres usos en concurrència amb els dies i hores de l’exposició contractada. En el cas que així sigui secretaria informarà a l’expositor en el moment de fer la reserva i aquest haurà d’acceptar-ho. En cas de no acceptació s’hauran de buscar altres dates, si se’n dona la disponibilitat.
· Per dimensions de l’espai, fotos i recursos veure Annex 1
3. Quin tipus d’obres es poden exposar
· Obra gràfica
· Obra plàstica
· Fotografies
· Peces tèxtils
· Treballs manuals
· Al ser un espai polivalent, les obres han de poder-se exposar penjades a la paret. No es poden exposar obres volumètriques que requereixin pedestals o situar-se arran de terra.
4. Qui pot exposar a la sala
L’espai expositiu està a disposició tant per a socis com per no socis de l’Ateneu. Tindran preferència els socis/sòcies així com els residents al municipi de Sant Just Desvern.
5. Com fer la sol·licitud de l’espai expositiu i com s’accepta la demanda
· Els interessats hauran d’omplir el formulari de registre via PlayOff proveït a l’efecte.
· Les demandes seran avaluades per un membre de la junta directiva de l’Ateneu degudament assessorat per la cap de secció d’Arteneu.
6. Tarifes
· La tarifa única és de 140 euros (IVA inclòs) per a socis i 200 euros (IVA inclòs) no socis. 
· Es requerirà un dipòsit de 50 euros (IVA inclòs) per a socis i 100 euros (IVA inclòs) per no socis, retornable després de l’activitat i un cop revisat que s’ha deixat la sala en les mateixes condicions que es va rebre. El pagament s’ha de fer en el moment de concretar la reserva i dins dels 5 dies anteriors a l’esdeveniment.
· En cas de voler realitzar un vernissatge d’una durada estimada d’una hora, mitjançant un càtering senzill, copa de cava o similar, aquest haurà de ser sol·licitat en fer la reserva i serà a càrrec exclusiu de l’expositor. L’Ateneu indicarà l’espai disponible i proporcionarà dues taules. La neteja de l’espai un cop acabat l’acte serà responsabilitat de l’expositor i en el cas que vulgui contractar-lo, aquest tindrà un cost de 30 euros (IVA exclòs).
· L'Ateneu no es responsabilitza dels deterioraments que es puguin produir per accidents, robatori, incendi, atemptat, etc., que puguin determinar la destrucció total o parcial de les obres.
· L’expositor assumeix tota la responsabilitat pels possibles danys causats a instal·lacions o mobiliari de l’Ateneu i tanmateix, serà responsable de la cura o vigilància de la seva obra mentre la sala estigui oberta, i podrà delegar-ho en personal contractat a càrrec seu.
7. Muntatge i desmuntatge
· El muntatge es farà els divendres anterior a la inauguració de 16:00 a les 21:00 h.
· Materials per penjar: l’Ateneu proporcionarà cables, eines i adhesius especials per poder penjar els títols de les obres exposades.
· Les inauguracions seran sempre dilluns a la tarda de 19:00 a les 21:00 h.
· En el cas de voler allargar el vernissatge més enllà de les 9 del vespre o bé obrir l’ espai dissabtes o festius, s’haurà de sol·licitar en el moment de fer la reserva i el consentiment estarà supeditat a la disponibilitat de consergeria. En el cas de que sigui possible s’haurà d’abonar a raó de 20 €/h (IVA inclòs) en un únic càrrec en concepte de la consergeria.
· El desmuntatge de les exposicions serà un cop transcorreguda la durada de dues setmanes i tres dies. En conseqüència, serà sempre en dijous.
8. Comunicació
· L'Ateneu anunciarà la mostra mitjançant els seus mitjans de difusió habituals. L’expositor podrà fer publicitat complementària pel seu compte i a càrrec seu.
· L’Ateneu pot facilitar, a petició de l’expositor, el disseny de la cartelleria amb un càrrec únic de 65 euros. La sol·licitud s’haurà de fer en el moment de realitzar la reserva.
· Aquest servei dona dret a que l'ateneu aporti sense càrrec per a l'expositor fins a un màxim de 5 cartells DIN A3 i 20 cartells DIN A4. Majors tiratges de cartelleria seran a càrrec de l'expositor.
9. Venda de les obres
· La venda de les obres exposades serà sempre una transacció privada entre l’expositor i el comprador. L’Ateneu no hi pot participar en cap cas ni fer d’intermediari.

